Is Radio Pretoria onwettig op die lug? | Die Vryburger
Is Radio Pretoria onwettig op die lug?
November 6, 2012 - Nuus - 4 comments
In die program, "Dit is Radio Pretoria" is glo aangekondig dat die uitsaai-owerheid, OKOSA, inligting ontvang het dat Radio Pretoria besig is met onwettige uitsendings deur 'n stuk of agt herleistasies.
Waarnemers het aan Die Vryburger gesê dat dit opvallend is hoe die Radio deesdae van sy oorspronklike koers afwyk en gevolglik die luisteraars van hom vervreem.
Ingevolge die uitsaaiwet moet elke herleistasie in besit wees van 'n volledige uitsaailisensie. Dit blyk dat daar sowat agt herleistasies is wat nie aan die vereiste voldoen nie.
Dit is ook bekend dat die Radio vir geruime tyd adverteer dat hulle deur verskillende herleistasies hoorbaar is. Dit beteken dat die Radio se direksie bewus was daarvan dat hulle onwettig deur middel van herleiding uitsaai.
Die radio se sogenaamde tussentydse hoofuitvoerende beampte, wat reeds meer as 'n jaar in diens van dié Radio is, het blykbaar gesê hulle sal die beste regspan in die land kry om hulle saak te verdedig.
4 thoughts on "Is Radio Pretoria onwettig op die lug?"
Dries du Toit November 6, 2012 at 5:59 pm
'n Mens kan verwag dat die tipe van gebeure sal plaasvind. Die behoudende en verantwoordelike direksie van 'n aantal jare gelede is nie meer in beheer nie. Toe manne soos prof. Hendrik vd Wateren nog op die Direksie gedien het, is daar verantwoordelike besluite geneem. Daar word groot gewag daarvan gemaak dat die missie en visie nog dieselfde is maar dit is lankal nie meer die geval nie. Ja, dit staan op papier geskryf maar voldoen lankal nie meer aan die vereistes wat die Boerevolk aan die radio gestel het nie. 'n Mens kan ook niks anders verwag nie. Die fondse vir die radio word dan deur 'n organisasies voorsien wat volksvreemdes in hulle geledere het as lede. Die lede se ledegeld word dan aangewend om die radio in stand te hou. Dit gaan inderdaad interessant wees om te sien wat die uit einde van die radio gaan wees.
Pieter Roux November 6, 2012 at 7:12 pm
Is die beste regspan in die land die een wat oor haatliedere en volksmoord geskik het? Daardie stasie is nie meer ons volk se stasie nie, die Solidariteit en Broederbond en FW de Klerk stigting-alliansie het Radio Pta gekaap. Parasiete wat niks self binne die volk kan opbou nie en net moet oorvat en vernietig.
Jopie November 7, 2012 at 8:25 pm
Verlede jaar sou ek nog verontwaardig gewees het oor die ding en dit aan die Zuma regime se Boerehaat toegeskryf het. Nou is ek heel neutraal, eintlik afsydig, oor die ding. Soliforum se regspan moet maar die kastaiings uit die vuur krap. Ek kan nie gepla wees oor hulle probleme nie. Radio Pretoria dra lankal nie meer die Boerevolk se belange op die hart nie.
Pieter Coetzee November 9, 2012 at 5:29 pm
Ek hoor die Owerheid het bevel gegee dat die Soliedraadloos sy onwettige herleiding met 8 herleistasies Dinsdag moet stop. Nou spartel die klomp om hofstukke gereed te maak om die OKOSA bevel teen te staan.